# Αχαρνές

### Από τη Βικιπαίδεια, την ελεύθερη εγκυκλοπαίδεια

Οι Αχαρνές (γνωστές και ως Μενίδι) ήταν ένας από τους αρχαίους δήμους της Αττικής, υπό την ονομασία Αχαρναί. Οι κάτοικοι του ήταν καρβουνιάρηδες και μάλιστα αυτό ήταν το θέμα στην κωμωδία του Αριστοφάνη Αχαρνείς.

Στις Αχαρνές βρίσκεται ο γνωστός θολωτός μυκηναϊκός τάφος, εύρημα σπάνιο για το λεκανοπέδιο, ο οποίος σώζεται σε αρκετά καλή κατάσταση και τα ευρήματα του οποίου, βρίσκονται στο Εθνικό Αρχαιολογικό Μουσείο. Επίσης υπάρχει αρχαιολογική συλλογή που στεγάζει ευρήματα από ανασκαφές στην ευρύτερη περιοχή, αλλά και η Ιστορική και Λαογραφική Εταιρεία Αχαρνών, όπου υπάρχουν πλούσια εκθέματα λαϊκού πολιτισμού των νεώτερων χρόνων.

Σύμφωνα με σχετικές έρευνες, στους πρόποδες της Πάρνηθας έχει ανακαλυφθεί και ο τάφος του αρχαίου φιλόσοφου Σοφοκλή.

Τον Φεβρουάριο του 2007, ανασκαφή που έγινε σε οικόπεδο κοντά στη συμβολή των οδών Σαλαμίνος και Λιοσίων έφερε στο φως το αρχαίο θέατρο του Δήμου Αχαρνών που χρονολογείται από τον 4ο π.Χ. αιώνα.

## [Επεξεργασία] Ο Δήμος Αχαρνών σήμερα

Σήμερα είναι ένας από τους μεγαλύτερους σε έκταση δήμους του νομού, ο οποίος χαρακτηρίστηκε ολυμπιακός δήμος (μεταξύ άλλων) το 2004. Παρά την πληθώρα των έργων που πραγματοποιήθηκαν το 2004, κυρίως του οδικού δικτύου, είναι πολλοί οι τομείς στους οποίους χρήζει βελτίωσης:

- επιτήρηση της αυθαίρετης δόμησης,
- εξυγίανση των βιομηχανικών ζωνών,
- αντιμετώπιση της εγκληματικότητας και περιορισμός της μάστιγας των ναρκωτικών,
- βελτίωση της αντιπλυμμηρικής θωράκισης,
- περεταίρω έργα υποδομών του δήμου (μεταξύ άλλων στάση του προαστιακού που διέρχεται από το δήμο),
- υποχρέωση διαφύλαξης του εθνικού δρυμού της Πάρνηθος,ο οποίος απειλήθηκε από τις πυρκαγιές στα τέλη του '90.
- βελτίωση των αντισεισμικών υποδομών, καθώς κατέστη καταστροφικός ο σεισμός του 1999 για την περιοχή.

Οι κάτοικοι του δήμου ανήκουν κυρίως στα χαμηλά εισοδηματικά στρώματα, με εξαίρεση το συνοικισμό της γνωστής Βαρυμπόμπης στα βορειοανατολικά του δήμου, στα σύνορα με τα βασιλικά ανάκτορα του Τατοΐου, που είναι περιοχή των προνομιούχων.

Οι αντικειμενικές αξίες του 2006 στην περιοχή ξεκινούν από τα 700 ευρώ/τ.μ. στις συνοικίες των αθίγγανων, δηλαδή κυμαίνονται στα ίδια επίπεδα με τα γειτονικά Άνω Λιόσια και το Ζεφύρι, ανέρχονται στα 1.000 ευρώ στην παραθεριστική ζώνη στο Πανόραμα (στην Πάρνηθα) και φτάνουν στα 1.300 ευρώ/τ.μ. στην Βαρυμπόμπη.

Με την ανακοίνωση των νέων αντικειμενικών αξιών και των νέων φορολογικών μέτρων στη δόμηση (Φ.Π.Α. επί των ακινήτων), υπήρξε μια έντονη κινητικότητα του τεχνικού-οικοδομικού κλάδου. Το Μενίδι ήταν μια από τις περιοχές των μικρομεσαίων στρωμάτων που είχαν τη μεγαλύτερη ζήτηση.

## [Επεξεργασία] Γεωγραφική τοποθεσία

O Δήμος Αχαρνών, ένας απο τους μεγαλύτερους σε έκταση δήμους της Αττικής, είναι οικοδομημένος στους νότιους πρόποδες της Πάρνηθας, 10 χλμ. βόρεια της Αθήνας. Οι γεωγραφικές συντεταγμένες του κέντρου του είναι: 38 04 50N, 23 44 10E.

## [Επεξεργασία] Όμοροι δήμοι

| Βόρεια: Θρακομακεδόνες |
Δυτικά: Φυλή, Άνω Λιόσια, Ζεφύρι | Αχαρνές | Ανατολικά: Αφίδναι, Κρυονέρι, Νέα Ερυθραία, Κηφισιά, Μεταμόρφωση
| Νότια: Καματερό, Άγιοι Ανάργυροι, Νέα Φιλαδέλφεια |

## [Επεξεργασία] Εξωτερικοί σύνδεσμοι

- Δήμος Αχαρνών
- acharnet.gr - Πληροφορίες, ειδήσεις, οδηγός για τις Αχαρνές
- Ιστορική και Λαογραφική Εταιρεία Αχαρνών
- Η κόμβος επικοινωνίας του Ελληνικού Ολυμπιακού Χωριού-Επιθυμία μας,ΑΝΕΞΑΡΤΗΤΟΣ ΔΗΜΟΣ

Ανακτήθηκε από "http://el.wikipedia.org../../../%CE%B1/%CF%87/%CE%B1/%CE%91%CF%87%CE%B1%CF%81%CE%BD%CE%AD%CF%82.html"

Κατηγορία: Συνοικίες και περιοχές Αθήνας

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- العربية
- Deutsch
- English
- Español
- Français
- Lumbaart
- Nederlands
- Română
- Svenska